**Los-Anceles Leykers** (*ing.* Los Angeles Lakers) — ABŞ-nin Kaliforniya ştatında basketbol klubu. NBA-da Qərb Konfransına bağlı Sakit okean qrupunda mübarizə etməkdədir. Ev qarşılaşmalarını Steypls-sentrdə oynamaqdadır. Leykers hal-hazırda bir çox mütəxəssisə görə tarixin ən müvəffəqiyyətli komandalarından biridir. 2010-ci ildəki qazanılan NBA çempionluğu ilə Leykersin cəmi 16 NBA çempionluğu var. 2013-ci ildə nəşr olunan "Forbes" jurnalının bir buraxılışına görə 1 milyard dollarlıq dəyəriylə NBA-da ən qiymətli ikinci komandadır.

Tarixi
------

Leykers əslində Detroytda qurulan Detroyt Gems komandasının əsasında quruldu. Yalnız bir il Detroytdə qalan Gems (1946-1947), 1947-ci ildə Men Berqer və Morris Çalfn tərəfindən 15.000 $ qarşılığında satın alındı​​. Minneapolis şəhərinə daşınan klub Minneapolis Leykers adını aldı. İlk başlarda NBA mübarizə edən Leykers 1948-ci ildə NBA çempionu oldu. 1949-ci ildə yaradılan NBA-da sonra komanda Minneapolis adı ilə 6 ildə 5 çempionluq yaşadı. 1950-ci illərin sonunda yaşanan iqtisadi çətinliklər ilə birlikdə komanda 1960-61 mövsümünün əvvəlində Los-Anceles şəhərinə köçdü.

Corc Mikan (#99) Leykersin əfsanəsidir.
Cerri Vest liderliyində Los-Anceles 1960-cı illərdə 6 dəfə NBA Finallarına yüksəldi, ancaq çempionluğu ikisini başqa komandalara, 4-nü isə uzun davamlı bir əzəli rəqabətə girəcəkləri Boston Seltiksə qarşı itirdilər. 1968-ci ildə Leykers dörd dəfə MVP seçilmiş Vilt Çemberleyni heyətinə qatdı və 1969 ilə 1970 finallarında uduzduqdan sonra onlar yeni baş məşqçi Bill Şarmanın başçılığı altında 1972-ci ildə NBA çempionu oldular. Bu komandanın Los-Anceles şəhərində qazandığı birinci çempionluq oldu. Çamberleyn basketbolu buraxdıqdan sonra komanda bir başqa MVP seçilmiş Kərim Əbdül-Cabbarı heyətə qatdı, ancaq 1970-ci illərin sonları Leykers üçün uğursuz oldu. 1980-ci illərdə Leykers Maqik Conson liderliyində təməl olaraq fast brik hücumuna söykənən "Showtime" ləqəbli bir sistem üzərindən basketbol oynayırdı. Komanda bu hücum sistemi ilə 1985-ci ildə Seltiksə qarşı qazanılan çempionluq da daxil olmaq üzrə doqquz illik müddətdə beş çempionluq yaşadı. Abdul-Cabbar və Cohsonun ayrılmasından sonra Leykers 1996-ci ildə Şakvill O'Nil və Kobe Bryantı almadan öncə 1990-cı illərin əvvəllərində orta səviyyəli klub kimi mübarizə aparmağa başladı. O'Nil, Brayant və Fil Cekson liderliyində Los-Anceles Leykers 2000-2002 illəri arasında üst-üstə üç çempionluq yaşadı qazandı. Komanda beləcə tarixində ikinci dəfə ard-arda 3 çempionluq qazanmış oldu. 2004 və 2008-ci illərdə NBA Finallarını uduzan Leykers Kobe Bryantın liderliyi ilə 2009-cu ildə Orlando Maqikini, 2010-cu ildə isə Boston Seltiksi məğlub edərək iki çempionluq daha qazandı.

Nəaliyyətləri
-------------

* **NBA çempionluğu** : *17 dəfə* (1948, 1949, 1950, 1952, 1953, 1954, 1972, 1980, 1982, 1985, 1987, 1988, 2000, 2001, 2002, 2009, 2010)
* **Konfederasiya çempionluğu** : *31 dəfə* (1949, 1950, 1952, 1953, 1954, 1959, 1962, 1963, 1965, 1966, 1968, 1969, 1970, 1972, 1973, 1980, 1982, 1983, 1984, 1985, 1987, 1988, 1989, 1991, 2000, 2001, 2002, 2004, 2008, 2009, 2010)
* **Amerika qrup çempionluğu** : *32 dəfə* (1948, 1950, 1951, 1953, 1954, 1962, 1963, 1965, 1966, 1969, 1971, 1972, 1973, 1974, 1977, 1980, 1982, 1983, 1984, 1985, 1986, 1987, 1988, 1989, 1990, 1998, 2000, 2001, 2004, 2008, 2009, 2010, 2011, 2012)

Formalar
--------

* EvEv
* SəfərSəfər
* ÜçüncüÜçüncü

İstinadlar
----------

1. ↑   Arxivləşdirilib 2022-09-12 at the Wayback Machine T

| * b
* m
* r
Milli Basketbol Assosiasiyası |
| --- |
| Şərq Konfransı | Qərb Konfransı |
| **Atlantik** | **Mərkəz** | **Cənub-Şərq** | **Şimal-Qərb** | **Pasifik** | **Cənub-Qərb** |
| Boston Seltiks | Çikaqo Bullz | Atlanta Hoks | Denver Naqqets | Qolden Steyt Uorriorz | Dallas Maveriks |
| Bruklin Nets | Klivlend Kavalers | Şarlott Hornets | Minnesota Timbervulvz | Los-Anceles Klippers | Hyuston Rokets |
| Nyu-York Niks | Detroyt Pistons | Mayami Hit | Oklahoma-Siti Tander | Los-Anceles Leykers | Memfis Qrizzlis |
| Filadelfiya Seventi Siksers | İndiana Peysers | Orlando Mecik | Portlənd Treyl Bleyzers | Foniks Sans | Nyu-Orlean Pelikans |
| Toronto Reptors | Miluoki Baks | Vaşinqton Uizards | Yuta Caz | Sakramento Kinqz | San-Antonio Spörs |
| **İllik Tədbirlər**: Finallar (Finalların ƏDO mükafatı)  ·  All-Star Matçı  ·  Seçmələr |
| **Diğər**: NBA TV  ·  NBA çempionlarının siyahısı  ·  Arenalar  ·  D-Lig  ·  WNBA |